  Анжелика Тихонова корреспондент Нылпиослы технопарк кылдытон понна Удмуртия федерал коньдэтысь субсидиос басьтоз. Сыӵе пумкылъян кутӥз Россиысь дышетонъя но тодосъя министерство. Ужкагаз удысэтлэн нимлыко вотэс бамаз поттэмын. Быръён куронъёсъя, нылпиослы технопарклэн ӵектосэзлэн быдӟалаез ӧжытсэ 500 квадрат метр луыны, ӧжтсэ 800 нылпиосты дунтэк дышетыны кулэ. Удмуртиын сыӵе куронъёслы тупа Нылпиослэн но егитъёслэн инновациосын герӟаськем творчествозыя «Технотроника» элькун центр. Со Информатизацияя но дышетонлэсь ӟечлыксэ дунъянъя улос центрлэн ёзэз луэ. Быръем ӧръёс пӧлы пыро — «IT-квантум» (программистъёсты дышетон), виртуальной 3D улон, «Робоквантум», озьы ик «Аэроквантум» но «Промдизайн» (инженеръёсты дышетон). Озьы Удмуртия 17 улосъёс пӧлы шедиз, кудъёсызлы со ӧрез азинтыны субсидиос келямын луозы. Элькунысь дышетонъя но тодосъя министр Алексей Шепталин азьвылгес вераз вал, ӵектосэз быдэстыны кулэ луись коньдонлэсь 20 процентсэ улосвылъёс ас вылазы басьтыны кулэ шуыса.  2016-тӥ арын 27-тӥ толсуре ивортэмезъя, улосвыл ӵектослэн 30 процентэз понна коньдон висъяны оскытэ, эшшо 20 процентсэ — нимаз компаниос. Чакланъёсъя, кылемзэ федерал коньдэт сётоз. Тегъёс: Науканотехника Дышетон Ижкар Удмуртия субсидия  